LH มั่นใจดอกเบี้ยขึ้น0.25%ไม่กระทบ
&nbsp;แลนด์ แอนด์ เฮ้าส์ มั่นใจ กนง.ขึ้นดอกเบี้ยนโยบาย 0.25 % ไม่กระทบ
1 ธ.ค. 2553

แลนด์ แอนด์ เฮ้าส์ มั่นใจ กนง.ขึ้นดอกเบี้ยนโยบาย 0.25 % ไม่กระทบ 
นายอดิศร   ธนนันท์นราพล  รองกรรมการผู้จัดการ บริษัท แลนด์ แอนด์ เฮาส์ ( LH) เปิดเผย ว่า  การที่ธนาคารแห่งประเทศไทย(ธปท.) แถลงผลการประชุมคณะกรรมการนโยบายการเงิน(กนง.) ในวันนี้ว่า มีมติให้ขึ้นอัตราดอกเบี้ยนโยบาย (อัตราดอกเบี้ยซื้อคืนพันธบัตรระยะ 1 วัน )0.25% จากเดิมที่อยู่ 1.75% เป็น 2%  โดยให้มีผลทันทีนั้น ทางบริษัทฯมั่นใจว่าไม่กระทบต่อภาพรวมของบริษัทฯ แต่อย่างใด อีกทั้งเป็นการปรับขึ้นในอัตราที่ต่ำกว่าที่คาดการณ์ไว้ ส่งผลให้มั่นใจว่าผลการดำเนินใน Q4/53 และทั้งปีผลงานยังดีตามที่คาดการณ์ไว้แน่นอน  
" กนง.ขึ้นอัตราดอกเบี้ย 0.25% วันนี้ เป็นการขึ้นแค่นิดเดียวเอง ไม่ส่งผลต่อบริษัทฯอย่างแน่นอน และคอนโดที่สุขุมวิท 62 ก็อยู่ระหว่างการโอน 70-80% ส่วนที่เหลืออีก 20%รอโอนปีหน้า " นายอดิศรกล่าว
สำหรับผลของดอกเบี้ยที่กลับมาอยู่ในช่วงขาขึ้นจะส่งผลต่อการทำธุรกิจในปีหน้าอย่างไรนั้นก็จะต้องรอประเมินว่าแนวโน้มดอกเบี้ยปีหน้าจะขึ้นอีกเท่าไร่แต่หากจะขึ้นอีก0.25-0.5%ก็ไม่น่าจะมีผลกระทบมากนีก